****

Republika Hrvatska

Krapinsko-zagorska županija

Općina Gornja Stubica

**OBRAZLOŽENJE UZ**

**GODIŠNJI IZVJEŠTAJ O IZVRŠENJU PRORAČUNA**

**ZA 2023.GODINU**



**1. UVOD**

Zakonom o proračunu (NN broj 144/21) propisana je obveza sastavljanja i podnošenja godišnjeg izvještaja o izvršenju proračuna za proračunsku godinu na donošenje predstavničkom tijelu JLS.

U skladu s zakonskom obvezom, sastavljen je godišnji izvještaj o izvršenju Proračuna Općine Gornja Stubica za 2023. godinu. Prema odredbama Zakona o proračunu, podaci o izvršenju prihoda i primitaka te rashoda i izdataka, iskazani su na razini odjeljka ekonomske klasifikacije (četvrta razina računskog plana), dok su podaci o planu iskazani na razini podskupine ekonomske klasifikacije (druga razina računskog plana) sukladno usvojenom Proračunu za 2023. godinu.

Godišnji izvještaj o izvršenju Proračuna Općine Gornja Stubica sadrži opći i posebni dio, obrazloženje i posebne izvještaje.

Opći dio godišnjeg izvještaja o izvršenju proračuna sadrži:

a) sažetak Računa prihoda i rashoda i Računa financiranja

b) račun prihoda i rashoda i Račun financiranja

Posebni dio godišnjeg izvještaja o izvršenju proračuna sadrži izvršenje rashoda i izdataka proračuna i proračunskih korisnika iskazanih po organizacijskoj klasifikaciji i programskoj klasifikaciji, raspoređenih u programe koji se sastoje od aktivnosti i projekata.

Obrazloženje godišnjeg izvještaja o izvršenju proračuna sastoji se od obrazloženja općeg i posebnog dijela izvještaja o izvršenju proračuna. Obrazloženje općeg dijela izvještaja obuhvaća obrazloženje ostvarenja prihoda i rashoda, primitaka i izdataka te prikaz viška/manjka proračuna. Obrazloženje posebnog dijela izvještaja o izvršenju proračuna sadrži obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva.

Godišnji izvještaj za 2023. godinu obuhvaća izvršenje proračuna Općine Gornja Stubica i Dječjeg vrtića Jurek (proračunski korisnik) pa je izvještaj ujedno i konsolidirani. Iznosi u godišnjem izvještaju o izvršenju proračuna za 2023. godinu iskazani su u eurima (€).

Ukupno stanje obveza na dan 31.12.2023. iznosilo je 2.596.756,37 €. Ukupno stanje obveza Općine na dan 31.12.2023. iznosi 2.561.979,48 €. Stanje dospjelih obveza Općine iznosi 252.622,81 €, a stanje nedospjelih obveza Općine iznosi 2.309.356,67 €. Sve dospjele obveze Općina je podmirila tijekom siječnja, veljače i ožujka 2024. godine. Ukupno stanje obveza Dječjeg vrtića na dan 31.12.2023. iznosilo je 34.776,89 €, sve obveze su nedospjele.

Ukupna potraživanja za prihode poslovanja, stanje na dan 31.12.2023., iznosila su 125.964,85 €, a odnose se na potraživanja za poreze, potraživanja za prihode od imovine, potraživanja za komunalni doprinos, komunalnu naknadu, grobnu naknadu, potraživanja od roditelja za sufinanciranje boravka djece u vrtiću. Od navedenog iznosa, ukupna potraživanja Dječjeg vrtića Jurek iznose 2.840,25 €,a potraživanja Općine iznose 123.124,60 €.

Stanje potencijalnih obveza prema sudskim sporovima: nema izvršenja na dan 31.12.2023. Proračunski korisnik Dječji vrtić Jurek nema sudskih sporova u tijeku, u 2023. godini nije potpisao ugovor ili zadužnicu koja bi mogla postati obaveza odnosno teret za financijski plan u narednim godinama. Općina Gornja Stubica: sudski spor u tijeku- slučaj Šimunić.

Stanje novčanih sredstava na računima proračuna i proračunskog korisnika na početku i na kraju proračunske godine:

Tablica 1: Stanje novčanih sredstava- stanje 01.01.2023. i 31.12.2023.

|  |  |  |
| --- | --- | --- |
| NOVČANA SREDSTVA | Stanje 01.01.2023. | Stanje 31.12.2023. |
| Općina Gornja Stubica | | |
| Novac na žiro računu kod tuzemnih poslovnih banaka | 136.386,61 € | 1.364.669,27 € |
| Novac u blagajni | 959,54 € | 879,18 € |
| UKUPNO | **137.346,15 €** | **1.365.548,45 €** |
| Dječji vrtić Jurek | | |
| Novac na žiro računu kod tuzemnih poslovnih banaka | 5.043,91 € | 15.620,08 € |
| Novac u blagajni | 0,00 € | 123,64 € |
| UKUPNO | **5.043,91 €** | **15.743,72 €** |

Rezultat poslovanja Općine Gornja Stubica u razdoblju od 01.01.2023. do 31.12.2023. prikazani je u tablici broj 2:

Tablica 2: Rezultat poslovanja Općine Gornja Stubica za 2023. godinu

|  |  |  |  |
| --- | --- | --- | --- |
| Opis stavke | Općina Gornja Stubica | Dječji vrtić Jurek | Konsolidirano (razina 23) |
| Ukupni prihodi i primici | 16.699.976,96 € | 460.517,44 € | 16.879.542,18 € |
| Ukupni rashodi i izdaci | 15.636.399,72 € | 451.044,56 € | 15.806.492,06 € |
| Višak prihoda i primitaka | 1.063.577,24 € | 9.472,88 € | 1.073.050,12 € |
| Višak prihoda i primitaka- preneseni | 211.207,78 € | 3.134,59 € | 214.342,37 € |
| Višak prihoda i primitaka raspoloživ u sljedećem razdoblju | **1.274.785,02 €** | **12.607,47 €** | **1.287.392,49 €** |

Kako je vidljivo u tablici broj 2 Općina Gornja Stubica je na kraju proračunske, 2023. godine ostvarila višak prihoda i primitaka u iznosu od 1.274.785,02 €, dok je Dječji vrtić Jurek ostvario višak prihoda i primitaka u iznosu od 12.607,47 €. Ukupni prijenos sredstava Dječjem vrtiću Jurek u 2023. godini iznosio je 280.952,22 € (konta 367 i 671). **Navedeno se prilikom konsolidacije izbija iz ukupnog iznosa prihoda i ukupnog iznosa rashoda kako ne bi došlo do duplog prikaza.**

1. **PRIHODI I PRIMICI**

Ukupni prihodi i primici Općine i proračunskog korisnika Dječji vrtić Jurek i usporedba

s realizacijom istog izvještajnog razdoblja u 2022. godini prikazani su u tablici broj 3 i 4.

Tablica 3: Prihodi i primici Općine od 01.01.2022. do 31.12.2022. i od 01.01.2023. do 31.12.2023.

|  |  |  |  |
| --- | --- | --- | --- |
| OPĆINA GORNJA STUBICA | | | |
| Vrsta prihoda | 2022. | 2023. | Indeks |
| Prihodi poslovanja | **1.961.388,56 €** | **13.428.423,20 €** | **684,6** |
| Prihodi od poreza | 1.381.173,34 € | 1.862.810,61 € | 134,9 |
| Pomoći | 252.916,64 € | 11.289.816,49 € | 4.463,8 |
| Prihodi od imovine | 46.772,01 € | 42.157,91 € | 90,1 |
| Prihodi od upravnih i administrativnih pristojbi, pristojbi po posebnim propisima i naknada | 280.526,57 € | 233.638,19 € | 83,3 |
| Prihodi od prodaje nefinancijske imovine | **156,66 €** | **1.096,60 €** | **700,0** |
| Prihodi od prodaje proizvedene dugotrajne imovine | 0,00 € | 715,00 € | - |
| Prihodi od prodaje proizvedene dugotrajne imovine | 156,66 € | 381,60 € | 243,6 |
| Primici od financijske imovine i zaduživanja | **362.205,20 €** | **3.270.457,16 €** | **902,9** |
| Primici od zaduživanja | 362.205,20 € | 3.270.457,16 € | 902,9 |
| UKUPNO | **2.323.750,42 €** | **16.699.976,96 €** | **718,67** |

Tablica 4: Prihodi i primici proračunskog korisnika- Dječji vrtić Jurek od 01.01.2022. do 31.12.2022. i od 01.01.2023. do 31.12.2023.

|  |  |  |  |
| --- | --- | --- | --- |
| DJEČJI VRTIĆ JUREK | | | |
| Vrsta prihoda | 2022. | 2023. | Indeks |
| Prihodi poslovanja | **357.443,90 €** | **460.517,44 €** | **128,8** |
| Pomoći | 1.146,73 € | 48.543,55 € | 4.233,2 |
| Prihodi od imovine | 0,10 € | 5,89 € | 5.890,0 |
| Prihodi od upravnih i administrativnih pristojbi, pristojbi po posebnim propisima i naknada | 118.968,38 € | 130.584,43 € | 109,8 |
| Prihodi od prodaje nefinancijske imovine | **0,00 €** | **0,00 €** | **-** |
| Prihodi od prodaje proizvedene dugotrajne imovine | 0,00 € | 0,00 € | - |
| Prihodi od prodaje proizvedene dugotrajne imovine | 0,00 € | 0,00 € | - |
| Primici od financijske imovine i zaduživanja | **0,00 €** | **0,00 €** | **-** |
| Primici od zaduživanja | 0,00 € | 0,00 € | - |
| UKUPNO | **357.443,90 €** | **460.517,44 €** | **128,84** |

* 1. **Prihodi poslovanja**

Ukupne prihode proračuna čine prihodi poslovanja i prihodi od prodaje nefinancijske imovine.

Tablica 5: Prihodi poslovanja Općine i proračunskog korisnika- Dječji vrtić Jurek od 01.01.2023. do 31.12.2023.

|  |  |  |  |
| --- | --- | --- | --- |
| KONSOLIDIRANO | | | |
|  | Rebalans 2023. | Izvršenje 31.12.2023. | Indeks |
| Prihodi poslovanja | 14.408.189,00 € | 13.607.988,42 € | 94,45 |
| Prihodi od prodaje nefinancijske imovine | 650,00 € | 1.096,60 € | 168,71 |
| UKUPNO PRIHODI: | **14.408.839,00 €** | **13.609.085,02 €** | **94,45** |

Ukupni prihodi poslovanja Općine i proračunskog korisnika (Dječji vrtić Jurek) ostvareni su u iznosu od 13.609.085,02 € ili 94,45 % od planiranih 14.408.839,00 €. Ukupni prihodi ostvareni su za 653,76% više naspram istog izvještajnog razdoblja u 2022. godini. Najznačajnije odstupanje očituje se u primljenim kapitalnim pomoćima temeljem prijenosa sredstava EU, odnosno dodjelom bespovratnih financijskih sredstava za operacije koje se financiraju iz Fonda solidarnosti Europske unije u svrhu „Hitno obnavljanje pogođenih prirodnih područja kako bi se izbjegli neposredni učinci erozije tla“ i „Vraćanje u ispravno radno stanje infrastrukture i pogona u području prijevoza oštećenih u potresu na području Krapinsko-zagorske županije“ za sanaciju klizišta i nerazvrstanih cesta.

**Prihodi od poreza-61**

Općina samostalno temeljem Statuta i internih akata, te zakonskih propisa, vrši razrez i naplatu poreza: na kuće za odmor, javne površine, potrošnju, vrši obračun i naplatu komunalne naknade: za stambeni, poslovni i prostor kuća za odmor, grobne naknade i ostalih grobnih usluga, vrši obračun i naplatu komunalnog doprinosa, spomeničke rente, obračun naknade za legalizaciju, naplatu koncesijskih naknada, te vrši razrez i naplatu prihoda od zakupa, i prihoda od prodaje stanova sa stanarskim pravom.

Najznačajniji prihod proračuna su prihodi od poreza koji su ostvareni u iznosu od 1.862.810,61 € (86,6 % od planiranog iznosa i 34,9% više naspram istoga razdoblja 2022. godine).

* Porez i prirez na dohodak: 1.800.962,99 €
* Porezi na imovinu: 52.494,87 €
* Porezi na robu i usluge: 9.352,75 €

**Pomoći iz inozemstva i od subjekata unutar općeg proračuna- 63**

Planom za cijelu 2023. godinu planirano je 11.815.473,00 €, a ostvareno je 11.338.360,04 € ili 95,96 % u odnosu na planirano.

***Konto 633- pomoći iz proračuna*-** Ukupni prihodi na kontu 633 u 2023. godini iznose 2.008.650,41 € i u odnosu na prethodnu godinu bilježe porast prihoda za 869,4%.

1. **Konto 6331**: Tekuće pomoći ostvarene su u iznosu od 57.692,45 €:

Temeljem Odluke o dodjeli sredstava za fiskalnu održivost dječjih vrtića za pedagošku godinu 2023./2024. godini Općini su uplaćena sredstva u iznosu od 31.485,00 € . Krapinsko-zagorska županija sufinancirala je manifestaciju Susreti za Rudija u iznosu od 10.000,00 €, dok je Ministarstvo branitelja sufinanciralo navedenu manifestaciju u iznosu od 6.000,00 €. U 2023. godini Općini su uplaćena sredstva od Krapinsko-zagorske županije u iznosu od 9.920,77. € za sufinanciranje nabave radnih bilježnica za učenike osnovne škole. DV Jurek ostvario je pomoć iz drugog proračuna u iznosu od 286,68 €.

1. **Konto 6332**: Kapitalne pomoći ostvarene su u iznosu od 1.950.957,96 €:

Temeljem Odluke o nastavku financiranja projekata započetih iz Fonda solidarnosti Europske unije iz sredstava državnog proračuna Republike Hrvatske, Općini su uplaćena sredstva u iznosu od 1.468.554,58 € za projekte sanacije posljedica štete od potresa (Sanacija klizišta u Općini Gornja Stubica- FSEU.MINGOR.02.016 i Rekonstrukcija propusta na k.č.br. 161, k.o. Modrovec i dijela nerazvrstane ceste k.č.br. 191/1, k.o. Modrovec- FSEU. KZŽ.02/27).

Općini su tijekom 2023. godine uplaćena sredstva za opremanje dječjeg igrališta dječjeg vrtića Jurek u iznosu od 9.820,65 €, za sanaciju klizišta Slani Potok u iznosu od 19.801,50 €, za asfaltiranje ceste u Ulici Augusta Šenoe u iznosu od 20.300,00 €, za javnu rasvjetu u iznosu od 26.000,00 €, za gradnju i opremanje Spomen hiže Rudolfa Perešina u iznosu od 28.677,39 €.

Tijekom 2023. godini Općini su uplaćena sredstva za gradnju Dječjeg vrtića Jurek temeljem završnog zahtjeva za isplatu sredstava u iznosu od 377.803,84 €.

***Konto 634*- *pomoći od izvanproračunskih korisnika*-** Općini su tijekom 2023. godine uplaćena sredstva u iznosu od 5.133,00 € za financiranje mjere javni radovi, dok su Dječjem vrtiću Jurek uplaćena sredstva u iznosu od 15.978,36 € za financiranje mjere pripravništvo.

***Konto 636***- ***pomoći proračunskim korisnicima iz proračuna koji im nije nadležan-*** Pomoći proračunskim korisnicima iz proračuna koji im nije nadležan- 32.278,51 €, navedeni prihodi odnose se na uplate drugih Gradova i Općina Dječjem vrtiću Jurek za djecu koja su boravila u 2023. u Dječjem vrtiću Jurek, te uplata MZO za sufinanciranje boravka djece za 06/2023.god. te djecu u programu predškole i djecu s teškoćama u razvoju.

***Konto 638-pomoći temeljem prijenosa EU sredstava*-** ostvareno je 9.276.319,76 € prihoda.

1. **Konto 6382- kapitalne pomoći temeljem prijenosa EU sredstava-** ukupno ostvareni

prihod u 2023. godini iznosi 9.276.319,76 €, a odnosi se na kapitalne pomoći temeljem prijenosa EU sredstava. Za projekt sanacije posljedica štete od potresa (Sanacija klizišta u Općini Gornja Stubica- FSEU.MINGOR.02.016- sanacija 7 klizišta i 11 dionica nerazvrstanih cesta) Općini su uplaćena sredstva u iznosu od 4.790.790,40 € temeljem traženih zahtjeva za nadoknadu sredstava do 30. lipnja 2023. godine. Za projekt sanacije posljedica štete od potresa (Rekonstrukcija propusta na k.č.br. 161, k.o. Modrovec i dijela nerazvrstane ceste k.č.br. 191/1, k.o. Modrovec- FSEU. KZŽ.02/27- sanacija propusta Modrovec i 25 dionica nerazvrstanih cesta) Općini su uplaćena sredstva u iznosu od 4.040.630,74 € temeljem traženih zahtjeva za nadoknadu sredstava do 30. lipnja 2023. godine. Tijekom 2023. godini Općini su uplaćena sredstva temeljem prijenosa EU sredstava za gradnju Dječjeg vrtića Jurek temeljem završnog zahtjeva za isplatu sredstava u iznosu od 444.898,62 €. Prihodi su ostvareni u puno većem iznosu nego u prethodnoj godini zbog navedenih projekata financiranih iz Fonda solidarnosti.

**Konto 64- Prihodi od imovine-** ukupno je ostvareno 42.163,80 € prihoda od imovine.

***Konto 641- prihodi od financijske imovine***- Ukupni prihod od imovine proračunskog

korisnika ostvareni je u iznosu od 5,89 €, dok je ukupni prihod Općine ostvareni u iznosu od 729,91 €. Navedeni prihodi odnose se na kamate na žiro- računima.

***Konto 642- prihodi od nefinancijske imovine*-** Ostvareni su u iznosu od 41.428,00 €,

a obuhvaćaju prihoda od naknade za koncesije, prihode od zakupa i iznajmljivanja imovine, naknadu za korištenje nefinancijske imovine i ostale prihode od nefinancijske imovine. Najznačajniji prihodi unutar navedenog konta su prihodi od zakupa i iznajmljivanja imovine. Ukupni prihodi od naknada od zakupa i iznajmljivanja imovine ostvareni su u iznosu od 26.234,42 €, što je više za 94,5% u odnosu na prethodno izvještajno razdoblje, a razlog povećanja prihoda je veća naplata izlaznih računa za najam. Općina Gornja Stubica ima 2 objekta za koje šalje izlazne račune za troškove najma: prostor kod Gupčeve lipe i prostor unutar doma Modrovec.

**Konto 65- Prihodi od upravnih i administrativnih pristojbi, pristojbi po posebnim propisima i naknada-** ukupno je ostvareno 364.222,62 € prihoda.

***Konto 651- upravne i administrativne pristojbe*** (ukopi, grobne naknade, prihodi

vodovoda Dobri Zdenci, turistička pristojba..)- ostvareno je 126.929,98 € prihoda.

***Konto 652- prihodi po posebnim propisima*-** Općina: Prihodi vodnog doprinosa

uplaćeni su u iznosu od 373,96 €, prihodi šumskog doprinosa uplaćeni su u iznosu od 158,39 €. Tijekom 2023. godine Općini su uplaćena sredstva za naknadu štete (automobil Toyota, ŠRC) od Croatia osiguranja u iznosu od 15.659,11 € i ostali nespomenuti rashodi poslovanja u iznosu od 12.921,54 € (Hrvatski telekom izlazna plaćanja). Dječji vrtić Jurek: prihodi su ostvareni u iznosu od 130.584.43 €, a odnose se na uplatu roditelja za sufinanciranje smještaja djece u vrtiću.

***Konto 653- komunalni doprinosi i naknade*-** ostvareni su u iznosu od 77.595,21 €.

**Konto 66- prihodi od prodaje proizvoda i roba te pruženih usluga, prihodi od donacija te povrati po protestiranim jamstvima-** tekuće donacije- Dječjem vrtiću Jurek uplaćeno je 431,35 € donacija od Udruge za promicanje ranog učenja stranog jezika.

* 1. **Prihodi od prodaje nefinancijske imovine**

**Konto 71- prihodi od prodaje neproizvedene dugotrajne imovine**

***Konto 711-*** U 2023. godini ostvareni su prihodi od otkupa poljoprivrednog zemljišta u iznosu od 715,00 €.

***Konto 721****-* Ukupni ostvareni prihodi od prodaje stanova u 2023. godini iznosili su 381,60 €, indeks ostvarenja u odnosu na 2022. godinu je 243,6%. Povećani su prihodi jer su tijekom godine u potpunosti otplaćeni stanovi.

* 1. **Primici od financijske imovine i zaduživanja**

Ukupni primici od financijske imovine i zaduživanja u 2023. godini ostvareni su u iznosu od 3.270.457,16 €. Općina je ugovorila mostni kredit za financiranje projekata sanacije posljedica štete od potresa koji će u konačnici biti financirani iz Fonda solidarnosti Europske unije u suradnji s PBZ bankom u iznosu od 3.220.000,00 €. 50.457,16 € knjiženo je temeljem obavijesti Fine a odnosi se na povrat poreza- godišnja prijava za 2022. godinu- sredstava namirenja nedostajućih sredstava po godišnjoj prijavi za 2022. godinu.

1. **RASHODI I IZDACI**

U tablici broj 6 i 7 prikazana je realizacija ukupnih rashoda i izdataka Općine i proračunskog korisnika te usporedba s realizacijom 2022. godine, po pojedinoj vrsti:

Tablica 6: Rashodi i izdaci Općine od 01.01.2022. do 31.12.2022. i 01.01.2023. do 31.12.2023.

|  |  |  |
| --- | --- | --- |
| OPĆINA GORNJA STUBICA | | |
| VRSTA RASHODA I IZDATAKA | **2022.** | **2023.** |
| Rashodi poslovanja (3) | **1.549.967,23 €** | **2.203.974,81 €** |
| Rashodi za zaposlene | 214.320,23 € | 267.757,23 € |
| Materijalni rashodi | 779.304,56 € | 1.141.609,00 € |
| Financijski rashodi | 30.053,77 € | 86.002,57 € |
| Subvencije | 33.204.88 € | 51.504,98 € |
| Pomoći dane u inozemstvo i unutar općeg proračuna | 267.599,80 € | 322.483,59 € |
| Naknade građanima i kućanstvima na temelju osiguranja i druge naknade | 102.533,05 € | 148.016,65 € |
| Ostali rashodi | 122.950,94 € | 186.600,79 € |
| Rashodi za nabavu nefinancijske imovine (4) | **250.891,31 €** | **10.752.307,81 €** |
| Rashodi za nabavu neproizvedene dugotrajne imovine | 4.838,54 € | 0,00 € |
| Rashodi za nabavu proizvedene dugotrajne imovine | 191.970,71 € | 10.671.144,31 € |
| Rashodi za dodatna ulaganja na nefinancijskoj imovini | 54.082,06 € | 81.163,50 € |
| Izdaci za financijsku imovinu i otplate zajmova (5) | **386.873,86 €** | **2.680.117,10 €** |
| Izdaci za otplatu glavnice primljenih kredita i zajmova | 386.873,86 € | 2.680.117,10 € |
| UKUPNO | **2.187.732,40 €** | **15.636.399,72 €** |

Tablica 7: Rashodi i izdaci Dječjeg vrtića Jurek od 01.01.2022. do 31.12.2022. i 01.01.2023. do 31.12.2023.

|  |  |  |
| --- | --- | --- |
| DJEČJI VRTIĆ JUREK | | |
| VRSTA RASHODA I IZDATAKA | **2022.** | **2023.** |
| Rashodi poslovanja (3) | **368.417,93 €** | **440.841,65 €** |
| Rashodi za zaposlene | 306.473,04 € | 363.175,69 € |
| Materijalni rashodi | 61.070, 25 € | 76.703,74 € |
| Financijski rashodi | 874,64 € | 962,22 € |
| Rashodi za nabavu nefinancijske imovine (4) | **1.193,61 €** | **10.202,91 €** |
| Rashodi za nabavu proizvedene dugotrajne imovine | 1.193,61 € | 10.202,91 € |
| UKUPNO | **369.611,54 €** | **451.044,56 €** |

1. **OBRAZLOŽENJE POSEBNOG DIJELA PRORAČUNA – PROGRAMSKA KLASIFIKACIJA**

Općina Gornja Stubica ima ustrojen Jedinstveni upravni odjel, unutar kojega je ustrojstvena jedinica vlastiti pogon. Na dan 31.12.2023. godine u Općini Gornja Stubica zaposleno je 11 djelatnika.

Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno Statutu Općine, zakonima i drugim propisima.

Kako je već i navedeno proračunski korisnik Općine Gornja Stubica je Dječji vrtić Jurek. Dječji vrtić Jurek je javna ustanova koja ostvaruje programe odgoja, obrazovanja i skrbi o djeci rane i  predškolske dobi. Vrtić je započeo s radom početkom studenog 2021. godine u pet odgojnih skupina u redovitom cjelodnevnom programu. Osim redovitog cjelodnevnog programa vrtić provodi i kraći program predškole.

**3.1.Prikaz programa s kratkim opisom ciljeva**

Posebni dio godišnjeg izvještaja o izvršenju proračuna sadrži izvršenje rashoda i izdataka Općine Gornja Stubica i proračunskog korisnika Dječji vrtić Jurek iskazanih po organizacijskoj klasifikaciji i ekonomskoj klasifikaciji, raspoređenih u programe koji se sastoje od aktivnosti i projekata.

**Razdjel: 101 Općinsko vijeće i JUO**

Općinsko vijeće je glavno tijelo u [Općini](https://hr.wikipedia.org/wiki/Op%C4%87ina). Općinsko vijeće je predstavničko tijelo čije predstavnike biraju građani Općine i obavlja poslove koje su mu zakonom ili drugim propisom stavljeni u djelokrug.

Jedinstveni upravni odjel obavlja poslove iz samoupravnog djelokruga Općine. JUO je nositelj u organizacijskom i provedbenom smislu većine aktivnosti.

Cilj: djelotvorno izvršavanje osnovnih zadaća i poslova iz djelokruga rada, te provedbi zaključaka i odluka načelnika i Općinskog vijeća.

Izvršeno je 15.806.492,06 € ili 88,25 % od 17.910.430,00 € planiranih rashoda.

**Glava: 01 Općinsko vijeće-** izvršeno je101.978,47 € ili 95,85 % od 106.397,00 € planiranih rashoda.

**Program: 1000 Redovan rad predstavničkih i izvršnih tijela**

**Aktivnost: A100101 Osnovne aktivnosti predstavničkih i izvršnih tijela**- izvršeno je 101.978,47 € ili 95,85 % od planiranih 106.397,00 €. Unutar aktivnosti planirani su rashodi za usluge promidžbe i informiranja, promociju Gornje Stubice, naknade za rad općinskog vijeća, komisija općinskog vijeća, reprezentacija.

**Glava: 02 Jedinstveni upravni odjel-** izvršeno je584.919,91 € ili 93,60 % od planiranih 624.929,00 €.

Cilj:djelotvorno izvršavanje osnovnih zadaća i poslova iz djelokruga rada, te provedbi zaključaka i odluka načelnika i Općinskog vijeća.

**Program: 1000 Redovan rad predstavničkih i izvršnih tijela**

**Aktivnost: A100101 Osnovne aktivnosti predstavničkih i izvršnih tijela**- izvršeno je 113.843,47 € ili 93,19 % od planiranih 122.165,00 €. Unutar navedene aktivnosti planirani su rashodi za intelektualne i osobne usluge, sitni inventar, osiguranje osoba i imovine, pomoćni i sanitetski materijal.

**Aktivnost: A100301 Administrativno tehničke i stručne aktivnosti-** izvršeno je 289.918,09 € ili 92,89 % od planiranih 312.095,00 €. Unutar navedene aktivnosti planirani su rashodi za zaposlene, plaće za javne radove, ostali rashodi za zaposlene (otpremnine, nagrade, regres, Božićnica, doprinosi za zdravstveno osiguranje, seminari, savjetovanja, uredski materijal, materijal i sredstva za čišćenje i održavanje, komunalne usluge, električna energija i ostali rashodi potrebni za redovan rad zaposlenika Općine).

**Aktivnost: A101101 Osnovna djelatnost vatrogastva i civilne zaštite-** unutar navedene aktivnosti izvršeno je 7.133,21 € ili 99,97 % od planiranih 7.135,00 € za tehničku pomoć u provedbi projekta Vatrogasne zajednica Općine Gornja Stubica (nabava opreme).

**Tekući projekt: T100311 Nabava računala i računalne opreme-** izvršeno je 5.345,00 € ili 97,18 % od planiranih 5.500,00 € za kupnju računala i računalne opreme potrebnih za rad Jedinstvenog upravnog odjela.

**Program: 1002 Priprema i donošenje akata**

**Aktivnost: A100103 Administrativno, tehničko i stručno osoblje-** izvršeno je28.377,83 € ili 97,83 % od planiranih 29.008,00 €. Unutar navedene aktivnosti planirani su rashodi za usluge izmjere za komunalnu naknadu, usluge Infocor i savjetovanje s javnošću i nadopuna Registra imovine.

**Aktivnost: A100104 Redovan rad komunalnog pogona-** izvršeno je 76.533,55 € ili 97,83 % od planiranih 78.235,00 €. U navedenoj aktivnosti knjiženi su troškovi plaća, dnevnih obroka, regresa, Božićnice, darova za djecu povodom Sv. Nikole i godišnjih nagrada.

**Aktivnost: A100105 Otplata glavnice i kamata po kreditima-** izvršeno je 58.790,42 € ili 89,76 % od planiranih 65.500,00 €. Iznosi se odnose na otplatu obračunate kamate za kratkoročni kredit u iznosu od 3.220.000,00 € (FSEU projekti).

**Program: 1021 Popravak štandova**

**Aktivnost: A100021 Popravak štandova-** izvršeno je 2.987,50 € ili 99,58 % od planiranih 3.000,00 € za popravak Općinskih standova.

**Glava: 03 Komunalna infrastruktura**

**Program: 1003 Održavanje objekata i uređaja komunalne infrastrukture**

**Aktivnost: A100401 Održavanje cesta-** izvršeno je 225.252,34 € ili 70,08 % od planiranih 321.408,00 € za održavanje cesta (dobava, doprema i ugradnja kamenog materijala, betonske cijevi, usluge tekućeg i investicijskog održavanja odvodnih jaraka, usluga malčiranja bankina, zimsko čišćenje cesta..)

**Aktivnost: A100402 Održavanje lokalnih vodovoda-** unutar navedene aktivnosti izvršeno je 161.150,41 € ili 85,27 % od planiranih 188.981,00 € za električnu energiju, motorni benzin i dizel gorivo, materijal i dijelovi za tekuće i investicijsko održavanje, građevinsko strojne radove za potrebe vodovoda, kupnju vode od Zagorskog vodovoda i usluge registracije službenog vozila Toyota.

**Aktivnost: A100403 Održavanje groblja-** unutar navedene aktivnosti izvršeno je 36.670,71 € ili 87,31 % od planiranih 42.000,00 € za kupnju stroja za održavanje zelenih površina, električnu energiju, motorni benzin i dizel gorivo, potrošnju vode, materijal i dijelovi za tekuće i investicijsko održavanje.

**Aktivnost: A100404 Održavanje javne rasvjete-** izvršeno je 58.440,43 € ili 60,31 % od planiranih 96.895,00 € za troškove javne rasvjete, materijal i dijelove za održavanje, usluge održavanja javne rasvjete, božićnu i novogodišnju dekoraciju.

**Aktivnost: A100405 Održavanje poslovnih objekata-** izvršeno je 28.360,95 € ili 64,30 % od planiranih 44.108,00 € za održavanje poslovnih objekata (ŠRC, dom Modrovec, bivši MU- troškovi električne energije, plina, potrošnja vode, materijal i dijelove za održavanje..).

**Aktivnost: A100406 Postava dodatnih sprava na dječjem igralištu Dječjeg vrtića Jurek**- izvršeno je 14.362,81 € ili 100,00 % od planiranih 14.363,00 € za postavu dodatnih sprava na dječjem igralištu Dječjeg vrtića Jurek.

**Program: 1004 Izgradnja objekata i uređaja komunalne infrastrukture**

**Kapitalni projekt: K100520 Izgradnja cesta, mostova, parkova-** izvršeno je 0,00 €od planiranih 28.987,00 € za navedeni projekt.

**Kapitalni projekt: K100521 Asfaltiranje cesta na području Općine-** izvršeno je31. 686,75 € ili 98,71 % od planiranih 32.100,00 € za asfaltiranje nerazvrstanih cesta.

**Kapitalni projekt: K100522 Zacjevljenje Brezanske-** izvršeno je 53.572,51 € ili 100,00 % od planiranih 53.573,00 % za radove na zacjevljenju Brezanske ulice.

**Kapitalni projekt: K100523 Sanacija cesta (aglomeracija)-** nije bilo rashoda unutar navedenog projekta.

**Kapitalni projekt: K100525 Vraćanje u ispravno radno stanje infrastrukture i pogona u području prijevoza oštećenih u potresu na području KZŽ-** izvršeno je 5.593.015,55 € ili 99,80 % od planiranih 5.604.315,00 € ( FSEU.KZŽ.02/27) za sanaciju 25 dionica nerazvrstanih cesta i sanaciju propusta Modrovec (više o tome vidjeti u Izvršenju Programa gradnje komunalne infrastrukture za 2023. godinu).

**Kapitalni projekt: K100550 Izgradnja javne rasvjete-** izvršeno je 150.210,47 € ili 100,00 % od planiranih 150.212,00 € za izgradnju i modernizaciju javne rasvjete .

**Kapitalni projekt: K100561 Izgradnja i opremanje dječjih igrališta**- izvršeno je 4.147,59 € ili 99,94 % od planiranih 4.150,00 € za projektnu dokumentaciju za igralište u Svetom Mateju.

**Kapitalni projekt: K100580 Građenje Spomen hiže Rudolfa Perešina-** izvršeno je 28.677,39 € ili 100,10 % od planiranih 28.650,00 € za projektno tehničku dokumentaciju.

**Kapitalni projekt: K100595 Hitno obnavljanje pogođenih prirodnih područja kako bi se izbjegli neposredni učinci erozije tla- FSEU.2022. MINGOR.02.016-** izvršeno je 6.710.244,15 € ili 84,18 % od planiranih 7.971.753,00 € za sanaciju 7 klizišta i 11 dionica nerazvrstanih cesta na području Općine. Unutar navedenog projekta knjiženi su i troškovi za otplatu glavnice primljenog kredita (više o tome vidjeti u Izvršenju Programa gradnje komunalne infrastrukture za 2023. godinu).

**Kapitalni projekt: K100599 Sanacija i modernizacija nerazvrstanih cesta (HBOR kredit)-** izvršeno je 3.062,50 € ili 14,89 % od planiranih 20.561,00 €. Iznos od 3.062,50 € potrošeni je za izmjenu glavnog projekta izgradnje nogostupa s oborinskom odvodnjom i uređenjem kolnika- NC 1-023 Ulica Tituša Brezovačkog.

**Kapitalni projekt: K100600 Sanacija odrona na NC 1-034, naselje Slani Potok-** izvršeno je 30.463, 84 € ili 95,20 % od planiranih 32.000,00 € za projektno tehničku dokumentaciju, radove i stručni nadzor radova.

**Kapitalni projekt: K100601 Rekonstrukcija društvenog doma Modrovec-** izvršeno je 3.125,00 € ili 3,62 % od planiranih 86.250,00 €. Rashodi su utrošeni za usluge konzultanata.

**Kapitalni projekt: K100602 Modernizacija i asfaltiranje NC 1-022, Ulica Augusta Šenoe-** nije bilo rashoda u 2023. godini, računi za izvršene radove primljeni su u 2024. godini zbog produžetka roka izvršenja radova.

**Program: 1007 Projektiranje i geodetski poslovi**

**Aktivnost: A100801 Projektna dokumentacija-** izvršeno je 49.250,41 € ili72,43 % od planiranih 68.000,00 € za usluge konzultanata.

**Program: 1008 Unapređenje i razvoj zajednice**

**Aktivnost: A100703 Uređenje javnih površina-** unutar navedene aktivnost kupljena je oprema- koševi za smeće. Izvršeno je 2.400,00 € ili 100,00 % od planiranih 2.400,00 €.

**Program: 1009 Zaštita okoliša**

**Aktivnost: A101001 Odvoz otpada-** izvršeno je 43.808,85 € ili 71,12 % od planiranih 61.600,00 € za komunalne usluge- odvoz smeća.

**Program: 1011 Predškolski odgoj**

**Kapitalni projekt: K100510 Izgradnja dječjeg vrtića-** izvršeno je 870.100,47 € ili 99,99% od planiranih 870.150,00 €za otplatnu glavnice dugoročnog kredita za izgradnju Dječjeg vrtića Jurek.

**Glava: 04 Gospodarstvo**

**Program: 1004 Izgradnja objekata i uređaja komunalne infrastrukture**

**Kapitalni projekt: K100520 Izgradnja cesta, mostova, parkova-** nije bilo rashoda

**Program: 1008 Unapređenje i razvoj zajednice**

**Aktivnost: A100701 Laboratorijske usluge-** za troškove biokemijskog laboratorija potrošeno je 4.379,88 € ili 93,19 % od planiranih 4.700,00 €.

**Aktivnost: A100703 Uređenje javnih površina-** izvršeno je 3.435,62 € ili 95,43 % planiranog iznosa za uređenje javnih površina.

**Aktivnost: A100706 Razvoj turizma-** Općina Gornja Stubica je u 2023. godini ukupno izdvojila 42.061,12 € ili 99,91 % od planiranih 42.100,00 € sredstava za rad Turističke zajednice.

**Aktivnost: A100707 Zaštita životinja-** izvršeno je 10.269,22 € ili 77,21 % od ukupno planiranih 13.300,00 €. Rashodi su potrošeni na kontu veterinarsko higijenske službe i skloništa za životinje.

**Tekući projekt: T010041 Poticanje poljoprivrede-** Općina je u 2023. godini isplatila 5.373,16 € subvencija poljoprivrednicima što je 89,55 % od ukupno planiranog iznosa.

**Tekući projekt: T010042 Poticanje malog i srednjeg poduzetništva-** za subvencije obrtnicima, malim i srednjim Općina je u 2023. godina isplatila 4.840,35 € ili 47,80 % od ukupno planiranog iznosa.

**Program: 1009 Zaštita okoliša**

**Aktivnost: A101002 Zaštita okoliša-** izvršeno je 14.009,52 € ili 92,05 % od ukupno planiranih rashoda za deratizaciju i naknadu za uređenje voda.

**Glava: 05 Vatrogastvo i civilna zaštita**

**Program: 1010 Zaštita od požara**

**Aktivnost: A101101 Osnovna djelatnost vatrogasne zajednice i JVP-** izvršeno je 121.385,44 € ili 85,25 % od planiranog iznosa. Unutar navedene aktivnosti nastali su troškovi usluga vatrodojave za Dječji vrtić Jurek, plan razvoja sustava civilne zaštite, tekuće pomoći Javnoj vatrogasnoj postrojbi Zabok, tekuće donacije Vatrogasnoj zajednici Općine Gornja Stubica.

**Glava: 06 Obrazovanje**

**Program: 1011 Predškolski odgoj**

**Aktivnost: A101201 Rad male škole-** izvršeno je 1.668,48 € ili 73,83 % planiranog iznosa. Unutar aktivnosti utrošeni su rashodi za darove djeci i sredstva za malu školu (Gornja Stubica i Marija Bistrica).

**Aktivnost: A101202 Sufinanciranje rada dječjih vrtića-** izvršeno je 53.950,90 € ili 85,47% od planiranog iznosa za sufinanciranje smještaja djece s područja Općine Gornja Stubica u privatnim dječjim vrtićima (čuvaonicama) i gradskim dječjim vrtićima koji se nalaze izvan područja Općine.

**Program: 1012 Obrazovanje**

**Aktivnost: A101301 Izvannastavne aktivnosti**- izvršeno je 2.619,10 € ili 91,90% od planiranog iznosa za izvannastavne aktivnosti (obuka neplivača, Novigradsko proljeće i ostale izvannastavne aktivnosti).

**Aktivnost: A101303 Sufinanciranje školskih knjiga i radnog materijala-** izvršeno je 30.033,92 € ili 99,45% od planiranog iznosa za sufinanciranje školskih knjiga (27.500,40 €) i sufinanciranje pomagača u nastavi (2.533,52 €).

**Glava: 07 Zdravstvo**

**Program: 1008 Unapređenje i razvoj zajednice**

**Aktivnost: A100701 Laboratorijske usluge-** izvršeno je5.748,15 € ili 75,14% od planiranog iznosa 7.650,00 € za analizu vode za vodovod Dobri Zdenci i ostale vodovode.

**Glava: 08 Socijalna pomoć**

**Program: 1013 Socijalna skrb i pomoć**

**Aktivnost: A101401 Pomoć pojedincima i obiteljima-**izvršeno je 34.195,23 € ili 11,65 % u odnosu na planirano 293.600,00 € za podmirenje troškova stanovanja, logopedsku službu, božićnicu za umirovljenike i pomoć obiteljima i kućanstvima. Indeks izvršenja ima mali postotak jer su unutar navedene aktivnosti planirani rashodi za pomoć obiteljima i kućanstvima za olujno nevrijeme (pomoć Vlade RH). Općina nije dobila novce iz državnog proračuna za olujno nevrijeme pa nije realizirala planirane rashode za pomoći obiteljima zbog olujnom nevremena.

**Aktivnost: A101402 Stipendije i školarine-** izvršeno je 20.570,44 € ili 99,86 % od planiranog iznosa za stipendije i školarine studentima i učenicima.

**Aktivnost: A101403 Sufinanciranje cijene prijevoza i prehrane**- izvršeno je 41.869,48 € ili 92,19 % od planiranog iznosa za sufinanciranje prijevoza za učenike i studente željeznicom i autobusom i za sufinanciranje prehrane.

**Program: 1015 Poticajne mjere demografske obnove**

**Aktivnost: A101601 Naknade za novorođenu djecu-** u 2023. godini Općina Gornja Stubica isplatila je 17.060,00 € naknada za novorođenu djecu ili 87,49 % od planiranog iznosa. Naknade su isplaćene za sveukupno 39 novorođeno dijete na području Općine.

**Glava: 09 Djelatnost kulture**

**Program: 1016 Javne potrebe u kulturi**

**Aktivnost: A101903 Javne potrebe u kulturi-** izvršeno je59.783,61 € ili 99,91 % od planiranih 59.840,00 €. Unutar navedene aktivnosti planirani su rashodi za Dan Općine, za Susrete za Rudija, za priredbe i manifestacije u organizaciji Općine.

**Program: 1018 Sufinanciranje rada udruge građana**

**Aktivnost: A101901 Redovna djelatnost udruga građana-** izvršeno je 11.931,50 € ili 99,43 % od planiranih 12.000,00 € za redovnu djelatnost udruga građana (tekuće donacije udrugama u kulturi: KUD Matija Gubec, Kajkaviana, Lipin cviet, Gornjostubička luč, Fiola).

**Glava: 10 Djelatnost sporta i rekreacije**

**Program: 1017 Rekreacija i sportske aktivnosti**

**Aktivnost: A101801 Djelatnost sportskih udruga-** izvršeno je50.800,00 € ili 99,49 % od planiranog iznosa za tekuće donacije Sportskoj zajednici Općine Gornja Stubica, školskom sportskom klubu Osnovne škole Matije Gupca i HGSS.

**Glava: 11 Ostale udruge građana**

**Program: 1001 Donošenje akata i mjera i djelokruga OV**

**Aktivnost: A100201 Redovan rad političkih stranaka-** izvršeno je 7.618,34 € ili 97,67 % od planiranih 7.800,00 € za sufinanciranje rada političkih stranaka.

**Program: 1014 Humanitarna skrb kroz udruge građana**

**Aktivnost: A101501 Humanitarna djelatnost-** izvršeno je 12.223,49 € ili 99,38 % od planiranog iznosa za tekuće donacije Crvenom križu- Zakonska obveza temeljem čl. 30 Zakona o Hrvatskom crvenom križu (NN 71/10 i 136/20), Udruzi invalida, Udruga BDR Sv. Juraj, Društvo oštećena sluha iz Krapine- temeljem objavljenog natječaja, a po prihvatljivom programu.

**Program: 1018 Sufinanciranje rada udruga građana**

**Aktivnost: A101901 Redovna djelatnost udruga građana**- izvršeno je 14.719,04 € ili 92,46 % planiranog iznosa za redovnu djelatnost udruga građana (tekuće donacije Udruga Sveta Ana, Udruga slijepih KZŽ, Udruga seljaka, Društvo R. Perešin, lovačko društvo Orao, udruga građana Krč i ostale udruge, a sve temeljem objavljenog natječaja i prihvatljivog programa).

**Glava: 12 Dječji vrtić Jurek**

**Program: 1019 Redovan rad Dječjeg vrtića**

**Aktivnost: A101900 Redovan rad Dječjeg vrtića-** Dječji vrtić Jurek je javna ustanova koja ostvaruje programe odgoja, obrazovanja i skrbi o djeci rane i  predškolske dobi. Osnivač je Općina Gornja Stubica i dječji vrtić je proračunski korisnik Općine, a to znači da je sastavni dio Proračuna sa ukupno ostvarenim prihodima i rashodima.

Financijsko poslovanje Dječjeg vrtića JUREK tijekom izvještajnog razdoblja izvršeno je prema financijskim mogućnostima ustanove poštujući zakonske propise. Na dan 31.12.2023.godine vrtić je imao 23 zaposlenih djelatnika, od toga 4 djelatnice na određeno puno radno vrijeme, 1 djelatnica ne neodređeno nepuno radno vrijeme (11 sati tjedno), 18 djelatnika na neodređeno puno radno vrijeme.

Izvršeno je 451.044,56 € ili 94,98 % od planiranih 474.876,00 € za plaće djelatnika, materijalne rashode, financijske rashode i za nabavu opreme. Uslijed povećanja broja grupa u Dječjem vrtiću bilo je potrebno pristupiti nabavi opreme i namještaja za 6. grupu (10.202,91 €).

Obrazloženje sastavila:

Nikolina Šalković, univ.bacc. oec.